CELEX: 62021TN0268
Language: hu
Date: 2021-05-18 00:00:00
Title: T-268/21. sz. ügy: 2021. május 18-án benyújtott kereset – Ryanair kontra Bizottság

2021.6.28.   
            
            
               HU
            
            
               Az Európai Unió Hivatalos Lapja
            
            
               C 252/34
            
         
      2021. május 18-án benyújtott kereset – Ryanair kontra Bizottság
      (T-268/21. sz. ügy)
      (2021/C 252/45)
      Az eljárás nyelve: angol
      
         Felek
      
      
         Felperes: Ryanair (Swords, Írország) (képviselők: E. Vahida, F.-C. Laprévote, V. Blanc, S. Rating and I.-G. Metaxas-Maranghidis ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alperesnek az SA.59029. sz. állami támogatásra vonatkozó 2020. május 4-i határozatát – Olaszország – COVID-19 – Compensation scheme for airlines with an Italian operating license; (1) és
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes négy jogalapra hivatkozik.
      
                  1.
               
               
                  Az első, arra alapított jogalap, hogy az alperes megsértette az EUMSZ egyes rendelkezéseit és az európai uniós jog azon általános elveit, amelyek az 1980-as évek vége óta az Európai Unióban a légi közlekedés liberalizációjának alapjául szolgáltak (azaz a hátrányos megkülönböztetés tilalmát, a szolgáltatásnyújtás szabadságát – amelyet az 1008/2008 rendelet (2) a légi közlekedésre is alkalmazott – és a letelepedés szabadságát).
               
            
                  2.
               
               
                  A második, arra alapított jogalap, hogy az alperes tévesen alkalmazta az EUMSZ 107. cikk (2) bekezdésének b) pontját, és nyilvánvaló értékelési hibákat követett el a támogatásnak a COVID-19-válság által okozott kárral való arányosságának vizsgálata során.
               
            
                  3.
               
               
                  A harmadik, arra alapított jogalap, hogy az alperes a súlyos nehézségek ellenére nem indított hivatalos vizsgálati eljárást, és megsértette a felperes eljárási jogait.
               
            
                  4.
               
               
                  A negyedik, arra alapított jogalap, hogy az alperes megsértette indokolási kötelezettségét.
               
            
         (1)  HL 2021. C 77., 6. o.
      
      
         (2)  A Közösségben a légi járatok működtetésére vonatkozó közös szabályokról szóló, 2008. szeptember 24-i 1008/2008/EK európai parlamenti és tanácsi rendelet (átdolgozás) (EGT-vonatkozású szöveg) (HL 2008. L 293., 3. o.).